Мэрилэнд

Мэрилэнд () нь Америкийн Нэгдсэн Улсын Дундад Атлантын бүст орших АНУ-ын нэгэн муж улс. Өмнө болон баруун талаараа Виржини болон Баруун Виржини, хойд талаараа Пенсилвани, зүүн талаараа Делавэр муж улсуудтай хиллэдэг. Тус муж улс нь тариаланчид боолын хөдөлмөр дээр тулгуурласан арилжаа наймааны ургамал болох тамхи тариалдаг байсан Чизапийк колонид харъялагддаг байв.U.S. Census BureauТус муж улсыг АНУ-ын хүн амын товчоо Өмнөд Атлантын муж улсуудын нэг гэж тооцдог боловч олон хүн Дундад Атлантын буюу Зүүн Хойд хэсэгт хамааруулан үздэг. Тухайлбал АНУ-ын засгийн газрын бусад агентлагууд (жишээ нь Конгрессийн номын сан, , Байгаль орчныг хамгаалах агентлаг, Үндэсний паркын алба, Эрчим хүчний департамент), болон нийтийн үйлчилгээний компаниуд (жишээ нь Амтрак,  зэрэг байгууллага ийнхүү Дундад Атлантад хамааруулж үздэг). Гүүглийн ангиллаар түүнийг Дундад Атлантын болон Зүүн Хойд бүсэд хоёуланд нь багтаажээ. Мэрилэнд муж улс нутаг дэвсгэрээр Бельгитэй ойролцоо. АНУ-ын хүн амын тооллогын товчооны мэдээлснээр Мэрилэнд муж улс 2007 онд өрхийн орлогоор тэргүүлж байсан бөгөөд дунджаар $68,080 байсан бөгөөд энэ үзүүлэлтээр 2006 онд Нью-Жерсиг гүйцжээ.

Мэрилэнд нь АНУ-ын Үндсэн хуулийг соёрхон баталсан долоодахь муж улс болсон бөгөөд Old Line State ба Free State хэмээх хоёр хоч нэртэй. Тус муж улс нь Иргэний дайны үеэр Өмнөд-Умардын хил дээр байсан тулд аль алиных нь шинжийг агуулсан муж улс болжээ. Ерөнхийдөө Мэрилэндийн баруун болон өмнөд хэсэг, зүүн эргийн хөдөө нутаг нь Өмнөдийн соёлын тусгал болсон бол, хүн ам шигүү суурьшсан төв хэсэг, тухайлбал Балтимор, Вашингтоны хавийн нутаг Зүүн Хойд нутгийн шинжийг агуулдаг.

Мэрилэнд нь биотехнологийн 350 гаруй компанитай амьд бодисын шинжлэх ухааны төв болсон бөгөөд ийм байгууллагын төвлөрлийн хэмжээгээр улсдаа гуравт ордог. Мэрилэндэд Мэрилэндийн Их сургуулийн систем, Жонс Хопкинсын Их сургууль, Ховард Хюгзийн Анагаах ухааны хүрээлэн, Селера геном зүй, Хүний геном судлал, Ж. Крэйг Вентер хүрээлэн, Хүнс, эмний удирдах газар, МедИммюн, Үндэсний эрүүл мэндийн хүрээлэн, Үндэсний стандарт, технологийн хүрээлэн байрладаг.

 Лавлах материал 

 Нэмж унших материал 
 Robert J. Brugger.  Maryland, A Middle Temperament: 1634-1980 (1996)
 Suzanne Ellery Greene Chappelle, Jean H. Baker, Dean R. Esslinger, and Whitman H. Ridgeway. Maryland: A History of its People (1986)
 Lawrence Denton.  A Southern Star for Maryland (1995)

 Гадны холбоос 
 Official website of the State of Maryland
 Energy Data & Statistics for Maryland 
 USGS real-time, geographic, and other scientific resources of Maryland
 U.S. Census Bureau
 Catholic Encyclopedia article
 Maryland State Facts


Ангилал:АНУ-ын холбооны муж улс